इलाहाबाद का अमरूद बहुत मशहूर है और इलाहाबादी अमरूद के नाम से वह बाजार में बेंचा जाता है ऐसे में जब इलाहाबाद रहेगा नहीं तो उसका ब्रान्ड प्रभावित होगा और मुख्यमंत्री की वन डिस्ट्रिट-वन प्रोडक्ट की योजना भी प्रभावित होगी इतना ही नहीं ऐसी तमाम चीजें हैं जिनके लिए काफी दिक्कतें पैदा होगीं। प्रयाग रेलवे स्टेशन पहले से है सरकार अगर प्रयागराज की घोषणा करना ही चाहती है तो जिस प्रकार इलाहाबाद के कुछ हिस्से को अलग कर कौशाम्बी नया जनपद बनाया है उसी प्रकार से कुछ हिस्से को अलग कर प्रयागराज जिला बनाया जा सकता है लेकिन इलाहाबाद के नाम को समाप्त करना स्वतंत्रता संग्राम के इतिहास के साथ खिलवाड़ है जिसे देश व प्रदेश की जनता स्वीकार नहीं करेगी।